De altfel, grupul elen OTE, prin care nemții de la Deutsche Telekom controlează Telekom România (fostele Cosmote și Romtelecom), arătau într-un document publicat recent, raportul anual pe 2016, că menținerea tarifelor de interconectare din telefonia mobilă la un nivel „cât mai ridicat“ se numără printre obiectivele cheie pe segmentul de reglementare ale Telekom România Mobile Communications, al treilea jucător de pe piața locală de telefonie mobilă.